Δήμος Παιανίας

Ο Δήμος Παιανίας είναι δήμος της περιφέρειας Αττικής που συστάθηκε με το πρόγραμμα Καλλικράτης. Προέκυψε από τη συνένωση των προϋπαρχόντων δήμων Παιανίας και Γλυκών Νερών. Περιλαμβάνει τους οικισμούς Παιανία, Γλυκά Νερά και Αργιθέα. Καταλαμβάνει συνολική έκταση 47,14 τ.χλμ. και ο πληθυσμός του είναι 28.036 κάτοικοι σύμφωνα με την απογραφή του 2021.

Διοικητικές μεταβολές
Ο Δήμος Παιανίας συστάθηκε για πρώτη φορά το 1972 και προήλθε από την αναγνώριση της μέχρι τότε κοινότητας Παιανίας σε δήμο. Η κοινότητα Παιανίας είχε συσταθεί το 1912, αρχικά ως κοινότητα Λιοπεσίου και από το 1915 ως κοινότητα Παιανίας. Περιλάμβανε εκτός από την Παιανία τους οικισμούς του Γέρακα και των Γλυκών Νερών που αργότερα αποσπάστηκαν και αποτέλεσαν ξεχωριστές κοινότητες.Διοικητικές μεταβολές ΟΤΑ, δήμος Παιανίας Η κοινότητα αναγνωρίστηκε σε δήμο το 1972 ο οποίος διατηρήθηκε αμετάβλητος μετά την εφαρμογή του σχεδίου Καποδίστριας, ενώ μετά την εφαρμογή του σχεδίου Καλλικράτης συνενώθηκε με τον δήμο Γλυκών νερών συγκροτώντας τον νέο δήμο Παιανίας. Το 2004 ιδρύθηκε η Δημοτική Επιχείρηση Πολιτισμού-ΔΕΠΟΛ (Πρόεδρος ο Ευάγγελος Ανδρέου) που συγκάλεσε το Παγκόσμιο Συνέδριο της Διεθνούς Ένωσης Κριτικών Λογοτεχνίας (AICL-Paris) υπό την αιγίδα της Unesco με θέμα "Η άμυνα των "μικρών" γλωσσών μπροστά στην παγκοσμιοποίηση".

 Διατελέσαντες δήμαρχοι 
Ο Δήμος συστάθηκε το 1972. Δήμαρχοι, έχουν διατελέσει:Εκλογικά αποτελέσματα Δήμου Παιανίας 1978-σήμερα. ΕΕΤΑΑ, ανάκτηση 27-2-2015.
Διάρκεια θητείαςΌνομα (γέννηση-θάνατος)Ποσοστό % του νικητή των δημοτικών εκλογώνΣημειώσεις 1975- 31 Δεκ. 1990 Παναγιώτης Τσουκαλάς 57,5% (1975) / 59,82% (1978, από τον πρώτο γύρο) / 54,98% (από τον πρώτο γύρο) (1982) / 59,24% (1986)Ποδοσφαιριστής του Παμπαιανικού στη δεκαετία του ' 40.Ιστορία του Παμπαιανικού , ιστοσελίδα του ΑΠΟ Παμπαιανικού. 1η Ιαν. 1991 - 31 Δεκ. 1998Δαμιανός Βορρές, γνωστός και ως Ίων Βορρές (1924-2015) 54,31% (1990)  / 50,74% (1994)Συλλέκτης , καταγόταν από τα Φιλιατρά Μεσσηνίας. Ίδρυσε το Μουσείο Βορρέ στην Παιανία το 1983. Απεβίωσε στις 27 Φεβρουαρίου 2015.1η Ιαν. 1999 - 31 Αυγ. 2002Δημήτριος Δαβάρης (1951-) (1η φορά) 50,39% (1998) Αρχιτέκτονας-μηχανικός. Διετέλεσε μεταξύ άλλων πρόεδρος της Ε.Π.Σ. Ανατολικής Αττικής. Βιογραφικό Δ. Δαβάρη  στο eklogika.gr. 1η Ιαν. 2003 - 31 Δεκ. 2006 Παρασκευάς Παπακωστόπουλος (1941-) 52,46% από τον πρώτο γύρο (2002)Αποφοίτησε από τη Στρατιωτική Σχολή Ευελπίδων και υπηρέτησε ως στρατιωτικός ως το 1984, οπότε και αποστρατεύτηκε. Ήταν υποψήφιος ευρωβουλευτής (1984) και εξελέγη για πρώτη φορά δημοτικός σύμβουλος το 1987. Διετέλεσε πρόεδρος του Δημοτικού Συμβουλίου Παιανίας. 1η Ιαν. 2007 - 31 Αυγ. 2014Δημήτριος Δαβάρης (1951-) (2η φορά) 53,16% (από τον πρώτο γύρο, 2006) / 57,20% (2010)Υπηρέτησε συνολικά 3 θητείες, από τις οποίες οι δύο συνεχείς.   1η Σεπτ. 2014 - 31 Αυγ. 2019 Σπύρος Στάμου 56,77% (2014)  1 Σεπτ. 2019-σήμερα Ισίδωρος Μάδης 63,15% (2019)/ 57,07 % από τον δεύτερο γύρο (2023)

Εικόνες

Παραπομπές

Πηγές
Πρόγραμμα Καλλικράτης - ΦΕΚ Α87 της 07/06/2010
 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010
Υπουργείο Εσωτερικών, σχέδιο Καλλικράτης

Εξωτερικοί σύνδεσμοι



nl:Paiania